open-index/open-wikipedia-markdown huggingface dataset:
அரசு மேனிலைப் பள்ளி, திருவிதாங்கோடு

**திருவிதாங்கோடு அரசு மேனிலைப் பள்ளி**, என்பது தமிழ்நாட்டின் கன்னியாகுமரி மாவட்டம் திருவிதாங்கோட்டில் உள்ள ஒரு மேனிலைப் பள்ளி ஆகும். உயர்நிலைப் பள்ளியாக இயங்கிவந்த இப்பள்ளியானது, 1980களில் மேல் நிலைப் பள்ளியாக தரம் உயர்த்தப்பட்டது. கஞ்சிக்குழி, பாத்திரமங்கலம், கோழிப்போர்விளை, பூக்கடை, புங்கறை, வட்டம், மைலோடு, கேரளபுரம் போன்ற ஊர்களில் தொடக்கக் கல்வி கற்ற மாணவர்கள் மேல்நிலை வகுப்புக்களுக்கு இப்பள்ளியில் சேருகின்றனர்.

பகுப்பு:கன்னியாகுமரி மாவட்டத்திலுள்ள அரசுப் பள்ளிகள்
பஜனைகள்

**பஜனை** என்பது பகிர்வு எனப் பொருள்படும். ஒரு பிராந்திய மொழியில், சமய கருத்துகள் அல்லது ஆன்மீக சிந்தனையுடன் பாடும் பாடல்களை இச்சொல் குறிக்கிறது. பஜனை என்பது இசை மற்றும் கலைகளின் ஒரு வகையாகும்.இதனைப் பாடுவதற்கு எவ்விதமான விதிமுறைகளும் இல்லை. இந்து சமயத்தில் குறிப்பாக வைணவத்தில் பக்தியை வளர்ப்பதற்காகப் பாடும் இசையாகும்.

புனித நூல்கள், புகழ்பெற்ற இதிகாசங்கள், மகான்களின் போதனைகள், கடவுள் ஆகியவை பஜனையின் பொதுவான அம்சங்களாகும். இது பொதுவாக ஒன்று அல்லது அதற்கு மேற்பட்ட பாடகர்கள், இசையுடனும், சில நேரங்களில் நடனத்துடனும் ஆலயங்களிலோ, ஒரு மரத்தின் கீழோ, ஆற்றங்கரையிலோ அல்லது ஒரு வரலாற்று முக்கியத்துவம் வாய்ந்த இடங்களிலோ பாடப்படுவதாகும்.

தென்னிந்திய பக்தி முன்னோடிகளோடு தொடங்கி, பலவிதமான "பஜனைகள்" பக்தி இயக்கத்தில் உள்ள மகான்களால் பாடப்பட்டன. ஆனால் பக்தர்கள் பரவலாக அநாமதேயமாகவும் இசை மற்றும் நாட்டியக் கலை வழியாகவும் பங்களித்தனர். நிர்குனி, கோரகனதி, வல்லபபந்தி, அஷ்டாசாப், மதுர-பக்தி ஆகியவை பஜனைகளின் வகைப்பாடாகும். 'சம்ப்ரதாய பஜனை' முறையை தென்னிந்தியர்கள் வழக்கமாக செய்கிறார்கள்.

## பெயற்காரணம்

சமஸ்கிருத வார்த்தையான "பஜன்" அல்லது "பஜனா" என்பது "பஜ்" என்ற வார்த்தையிலிருந்து பெறப்பட்டது, அதாவது  "பஜன்'' என்பது பிரிக்க, பங்கு அல்லது  பங்கேற்க என்னும் பொருள்படும். பஜனை என்கிற வார்த்தை "ஆன்மீக, மத கோட்பாடு ,ஒன்றுகூடுவது, இணைத்தல், பக்தி, அன்பு, கடவுளிடம் நம்பிக்கை என்பதையும் குறிக்கிறது.

## இந்து சமய பஜனை

இந்து சமயத்தில் "பஜனை" என்பது பிராந்திய மொழியில் எவ்வித விதிமுறைகளும் இன்றி இசையுடன் பாடப்படும் தெய்வீக பாடல்களாகும். இது இந்தியா மற்றும் நேபாளம் போன்ற நாடுகளில் பாடப்படுகின்றது. குறிப்பாக வைணவ சமூகத்தில் விஷ்ணுவின் அவதாரங்களான ராமர், கிருஷ்ணர், விட்டல் மற்றும் நாராயணன் மீது அதிகமான பாடல்கள் உள்ளன. தென்னிந்தியாவில் 'தக்‌ஷிண பாரத சம்பிராதய பஜனை' முறையை பின்பற்றுகின்றனர். இது பாடல்கள், கீர்த்தனைகள் மற்றும் நாமாவளிகள் அடங்கியதாகும். இப்பாடல்கள் புகழ் பெற்ற இசைக் கலைஞர்களால் பல இந்திய மொழிகளில் பல நாடுகளிலும் இசைக்கப்படுகின்றன.

## மேற்கோள்கள்

பகுப்பு:பக்தி இயக்கம்
சாடோவைட்டு

**சாடோவைட்டு** (*Zadovite*) BaCa6[(SiO4)(PO4)](PO4)2F என்ற மூலக்கூற்று வாய்ப்பாட்டால் விவரிக்கப்படும் ஓர் அரிய வகை கனிமமாகும். அராடைட்டு என்ற வனேடியம் வரிசையொத்த கனிமத்துடன் சேர்ந்து சாடோவைட்டும் பரலவாசு எனப்படும் வெப்ப உருமாறிய பாறை வகைகளில் தோன்றுகின்றன. இவ்விரண்டு கனிமங்களின் கட்டமைப்பும் மற்றொரு அரியவகை கனிமமான நபிமுசாயிட்டு கனிமத்தின் கட்டமைப்பை ஒத்து இருக்கின்றன. இக்கட்டமைப்பு ஆட்ரூரைட்டு கனிமத்தின் கட்டமைப்புடன் தொடர்பு கொண்டதாக கருதப்படுகிறது. இசுரேலின் பல்லம்ச தோற்ற மண்டலத்தில் இம்மூன்று கனிமங்களும் காணப்படுகின்றன. பேரியம், பாசுபரசு மற்றும் சிலிக்கன் தனிமங்களின் கனிமங்கள் இணைந்திருப்பது மிகவும் அபூர்வமானது ஆகும்.  

பன்னாட்டு கனிமவியல் சங்கம் சாடோவைட்டு  கனிமத்தை Zad  என்ற குறியீட்டால் அடையாளப்படுத்துகிறது. 

## மேற்கோள்கள்
 

பகுப்பு:சிலிக்கேட்டு கனிமங்கள்
பகுப்பு:பாசுப்பேட்டு கனிமங்கள்
பகுப்பு:கால்சியம் கனிமங்கள்
பகுப்பு:முக்கோணவமைப்புக் கனிமங்கள்
படியெடுத்தலுக்கு எதிரான சட்டம், 1992

**படியெடுத்தலுக்கு எதிரான சட்டம்** (The Anti-Copying Act, 1992) என்பது 1992 ஆம் ஆண்டில் உத்தரப் பிரதேச மாநிலத்தில் அப்போதைய மாநில முதலமைச்சராக இருந்த கல்யாண் சிங்கினால் இயற்றப்பட்ட சட்டமாகும். அப்போது ராஜ்நாத் சிங் கல்வி அமைச்சராக இருந்தார். இந்தச் சட்டம் பள்ளிக்கூடம் மற்றும் பல்கலைக்கழகங்களில் மாணவர்கள் தேர்வின் போது படியெடுப்பதை (பார்த்து எழுதுவதை) தடுப்பதற்காக அந்த மாநிலத்தில் ஏற்படுத்தப்பட்டது ஆகும். இந்தச் சட்டத்தின் மூலம் காவல் அதிகாரிகள் தேர்வு நடக்கும் வளாகத்தில் மாணவர்களை சோதனை செய்ய வழிவகை செய்தது. ஆனால் 1993 ஆம் ஆண்டில் சமாஜ்வாதி கட்சி மற்றும் பகுஜன் சமாஜ் கட்சி ஆகியவை முலாயம் சிங் யாதவ் தலைமையில் ஆட்சி அமைத்த போது இந்தச் சட்டம் ரத்து செய்யப்பட்டது.

## சான்றுகள்

பகுப்பு:இந்தியாவில் சட்டம்
பகுப்பு:உத்திரப்பிரதேச வரலாறு (1947- தற்போதுவரை)
வெள்ளீய(II) சல்பேட்டு

**வெள்ளீய(II) சல்பேட்டு **(Tin(II) sulfate) SnSO<sub>4</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இச்சேர்மமானது, வெண்ணிறத் திண்மமாக உள்ளது. இச்சேர்மம் காற்றிலிருந்து தேவையான அளவு ஈரப்பதத்தை உறிஞ்சி முழுவதுமாக நீரில் கரைந்து விடும் அளவுக்கு நீர் உறிஞ்சு தன்மை உடையது. இப்பண்பு நீர் உறிஞ்சும் திறன் எனப்படுகிறது. இச்சேர்மமானது, உலோக நிலையில் உள்ள வெள்ளீயத்தால் தாமிர(II) சல்பேட்டில்  உள்ள தாமிரத்தை இடப்பெயர்ச்சி செய்யப்பட்டு தயாரிக்கப்படுகிறது.

: Sn (s) + CuSO4 (aq) &#x2192; Cu (s) + SnSO4 (aq)

வெள்ளீய(II) சல்பேட்டானது வெள்ளீய(IV) அயனிகளின் கலப்பு இல்லாத வெள்ளீய(II) அயனிகளுக்கான வசதியான மூலமாகும்.

## அமைப்பு
திட நிலையில் சல்பேட்டு அயனிகள் O-Sn-O பிணைப்புகளால் ஒன்றோடு ஒன்று இணைக்கப்பட்டுள்ளன. வெள்ளீய அணுவானது  பிரமிடு வடிவில் மூன்று ஆக்சிசன் அணுக்களைக் கொண்டுள்ளது. இந்த மூன்று ஆக்சிசன் அணுக்கள் 226 பிகோமீட்டர் தொலைவிலும், O-Sn-O பிணைப்புக் கோணங்கள் 79°, 77.1° மற்றும் 77.1° கொண்டும் அமைந்துள்ளன. இதர Sn-O பிணைப்பு நீளங்கள் 295பிகோ மீட்டர் முதல் 334பிகோமீட்டர் வரை உள்ள தொலைவுகளைக் கொண்டுள்ளன.

## மேற்கோள்கள்

பகுப்பு:நீர் ஈர்க்கும் பொருட்கள்
பகுப்பு:சல்பேட்டுகள்
பகுப்பு:வெள்ளீய(II) சேர்மங்கள்
பகுப்பு:கந்தகச் சேர்மங்கள்
கோபால் கணேஷ் அகர்க்கர்

**கோபால் கணேசு அகர்க்கர்** (14 சூலை 1856 - 17 சூன் 1895) என்பவர் மராட்டியத்தைச் சேர்ந்த ஒரு சமூக சீர்திருத்தவாதியும் கல்வியாளரும் ஆவார்.

இவர் மகாராஷ்டிரத்திலுள்ள சத்தாரா மாவட்டத்தில் 1856-ஆம் ஆண்டு ஒரு பார்ப்பனக் குடும்பத்தில் பிறந்தார். பால கங்காதர திலகருடன் நெருக்கமாகப் பணியாற்றி வந்த இவர் பின்னாளில் அவருடன் ஏற்பட்ட கருத்து வேறுபாட்டின் காரணமாக தனித்துச் சென்றார். சூத்திரக் என்னும் பத்திரிக்கையைத் தொடங்கி தீண்டாமைக்கு எதிராகக் குரல் கொடுத்தார். பழைமையைக் கண்மூடித்தனமாகப் பின்பற்றுவதை எதிர்த்தார். விதவைத் திருமணத்தை ஆதரித்தார்.

ஆஸ்த்துமா நோயினால் தனது 39-ஆம் வயதில் இறந்தார்.

பகுப்பு:1856 பிறப்புகள்
பகுப்பு:மராத்தி எழுத்தாளர்கள்
பகுப்பு:1895 இறப்புகள்
பகுப்பு:சாத்தாரா மாவட்ட நபர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:மகாராட்டிர எழுத்தாளர்கள்
காற்றின் மொழி (திரைப்படம்)

**காற்றின் மொழி** 2018   ஆம் ஆண்டு வெளிவந்த நகைச்சுவை கலந்த ஒரு தமிழ்த் திரைப்படம் ஆகும். இப்படத்தை ராதா மோகன் எழுதி இயக்கியிருந்தார். இப்படம் இந்தியில் வெளியான 'தும்கரி சுலு' திரைப்படத்தின் மீளுருவாக்கமாகும். ஜோதிகா இப்படத்தில் முதன்மைக் கதாபாத்திரத்தில் நடித்து இருக்கிறார். விதார்த், லட்சுமி மஞ்சு ஆகியோர் முக்கிய பாத்திரங்களில் நடித்து இருக்கின்றனர். 2018 ஆம் ஆண்டு நவம்பர் மாதம் 16 ஆம் தேதி வெளியிடப்பட்டது.

## கதைச்சுருக்கம்
விஜயலட்சுமி பாலகிருஷ்ணன் (ஜோதிகா) ஒரு நடுத்தர குடும்ப பெண்ணாவார். இவரின் செல்லப் பெயர் விஜி ஆகும். விரார் எனும் இடத்தில் விஜி தனது கணவனான பாலகிருஷ்ணன் (விதார்த்) மற்றும் தனது ஒரே மகனுடன் வசித்து வந்தார். மேலும் இவர் நன்றாக சமைக்க, பாடக்கூடியவராகக் காணப்பட்டார். தனது ஓய்வு நேரங்களில் வானொலி கேட்டதுடன் ஒரு முறை அதில் நடைபெற்ற சிறந்த சுற்றுலா தலம் எனும் போட்டியில் அமுக்க அடுகலனும் வென்றார். விஜிக்கு வேலைக்கு செல்ல வேண்டும் என்று நீண்டநாள் ஆசை. இதற்கிடையில் விஜியின் தந்தை மற்றும் சகோதரிகள் அவரை எப்பொழுதும் வீட்டில் சும்மா தானே இருக்கிறாய் என திட்டினர். இவ்வாறு வானொலி கேட்கும் விஜிக்கு அங்கு வானொலித் தொகுப்பாளராகப் பணிபுரியும் அஞ்சலியின் பழக்கம் கிடைக்கிறது. வானொலி நிகழ்ச்சியில் தான் பெற்ற பரிசை வாங்க செல்லும் போது, வானொலித் தொகுப்பாளராகப் பணிபுரியும் வாய்ப்பு வானொலி நிலைய உயர் அதிகாரி மரியா மூலமாக கிடைக்கின்றது. அதன்பின்னர் அப்பணியில் ஏற்பட்ட சிக்கல்கள், தன் குடும்பத்தினரின் எதிர்ப்புகளை எவ்வாறு சமாளிக்கிறார், இவற்றைத் தாண்டி வாழ்வில் எவ்வாறு வெற்றி கொள்கிறார் என்ற போக்கில் அமைந்திருக்கிறது கதை.

## நடிகர்கள்
* ஜோதிகா - விஜயலட்சுமி பாலகிருஷ்ணன் (விஜி) / ஆர்.ஜே. மது 
* விதார்த் - பாலகிருஷ்ணன் (பாலு), விஜி கணவர் 
* லட்சுமி மஞ்சு - மரியா, வானொலி தலைமை அதிகாரி
* சிந்து ஷயாம் -  பிரீத்தி, வானொலி வரவேற்பாளர்
* சாண்ட்ரா எமி - ஆர்ஜே. அஞ்சலி 
*இளங்கோ குமரவேல் - கும்பக்கரை கிருஷ்ணமூர்த்தி என்ற (கும்கி) 
* நாராயண் லக்கி - சந்தீப் 
* மோகன் ராம் - விஜி தந்தை  
* சீமா தனேஜா - விஜி சகோதரி 
* சிந்து சேகரன் - விஜி சகோதரி 
* எம். எஸ். பாஸ்கர் - நீலகண்டன் (நீலு)
* மனோபாலா - மூர்த்தி 
* மயில்சாமி -  டீ கடை முதலாளி 
* உமா பத்மநாபன் - மாமி 
* யோகி பாபு - மகேஷ் பாபு (சிறப்புத் தோற்றம் )
* சிலம்பரசன் (சிறப்புத் தோற்றம் )

## இசை
A.R. ரகுமானின் மருமகன் A.H காஷிப் இப்படத்திற்கு இசையமைத்திருந்தார். இப்படத்தின் பாடல் வரிகளை மதன் கார்க்கி எழுதியிருந்தார்.

## தயாரிப்பு
இப்படம் 40 நாள் பணி முடிவில் முதலாவது புகைப்படம் 2018 ஆனி 4ம் திகதி வெளியானது.

## மேற்கோள்கள்

## வெளி இணைப்புகள்
*

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
விண் இயற்பியல்

**விண் இயற்பியல்** (*Space physics*) என்பது பூமியின் மேல் வளிமண்டலத்திலும், சூரிய குடும்பத்திற்குள்ளும் இயற்கையாக நிகழும் அயனிமங்களைப் பற்றிய ஆய்வு ஆகும். சூரியனின் சூரிய இயற்பியல், சூரியக் காற்று, கோள்களின் காந்தக்கோளங்கள், அயனி மண்டலங்கள், துருவ ஒளிகள், அண்டக் கதிர்கள், மற்றும் ஒத்திசைவுக் கதிர்வீச்சு போன்ற பல தலைப்புகளை இது உள்ளடக்கியது. விண் இயற்பியல் என்பது விண்வெளி வானிலை பற்றிய ஆய்வின் ஒரு அடிப்படைப் பகுதியாகும், அத்துடன் இது அண்டத்தைப் புரிந்துகொள்வதில் மட்டுமல்லாமல், தகவல் தொடர்பு மற்றும் வானிலை செயற்கைக்கோள்களின் செயல்பாடுகள் உட்பட நடைமுறை அன்றாட வாழ்க்கையிலும் முக்கியமான தாக்கங்களைக் கொண்டுள்ளது.

விண் இயற்பியல் என்பது வானியற்பியல் துறையில் இருந்து வேறுபட்டது, இது சூரிய குடும்பத்திற்கு அப்பால் ஒத்த பிளாஸ்மா நிகழ்வுகளை ஆய்வு செய்கிறது. விண் இயற்பியல் உயர் குத்துயர ஏவூர்திகள் மற்றும் விண்கலங்களிலிருந்து அளவீடுகளைப் பயன்படுத்துகிறது, மாறாக வானியற்பியல் பிளாசுமா கோட்பாட்டு மற்றும் வானியல் அவதானிப்புகள் ஆகியவற்றைக் கணக்கிடுகிறது.

## மேற்கோள்கள்

## வெளி இணைப்புகள்

*
*

பகுப்பு:விண்வெளி அறிவியல்
பகுப்பு:வளிமண்டல அறிவியல்கள்
பகுப்பு:இயற்பியலின் பிரிவுகள்
ஐதரசன் டிரைதயோனேட்டு

**ஐதரசன் டிரைதையோனேட்டு** (*Hydrogen trithionate*) என்பது ஒரு பகுதியாக புரோட்டீன் நீக்கம் செய்யப்பட்ட ஆக்சி அமிலமாகும். அதிலும் குறிப்பாக பாலிதயோனிக் அமிலம் ஆகும். இதே போல இதை பகுதியாக புரோட்டானேற்றப்பட்ட ஒரு ஆக்சி எதிர்மின் அயனி என்றும் கருதலாம். இச்சேர்மத்தால் ஒரு புரோட்டானை இழந்து டிரைதயோனேட்டாகவும் மாற முடியும் அல்லது ஒரு புரோட்டானை பெற்றுக்கொண்டு டிரைதயோனிக் அமிலமாகவும் மாற முடியும்.

## மேற்கோள்கள்

பகுப்பு:கந்தக ஆக்சோ அமிலங்கள்
பகுப்பு:கந்தக ஆக்சோ எதிர்மின்னயனிகள்
பகுப்பு:ஈரியல்பு சேர்மங்கள்
டிரைதயோனிக் அமிலம்

**டிரைதயோனிக் அமிலம்** (*Trithionic acid*) என்பது மூன்று கந்தக அணுக்களைக் கொண்ட ஒரு பாலிதயோனிக் அமிலம் ஆகும். இரண்டு பைசல்பைடு இயங்குறுப்புகள் ஒரு கந்தக அணு பாலத்தால் இணைக்கப்பட்டிருப்பதாக இச்சேர்ம்ம் கருதப்படுகிறது.
 
## மேற்கோள்கள்

பகுப்பு:கந்தக ஆக்சோ அமிலங்கள்
பட்டியாலா இல்லம்

**பட்டியாலா இல்லம்** (*Patiala House* ) என்பது  புது தில்லியில் உள்ள பட்டியாலா மாகாராசாவின் முன்னாள் இருப்பிடமாகும். இது  இந்தியாவின் மத்திய தில்லியில்  இருக்கும் இந்தியா கேட்டுக்கு அருகில் அமைந்துள்ளது. பட்டியாலா இல்லம் சர் எட்வின் லூட்டியன்சால் வடிவமைக்கப்பட்டது. இக் கட்டிடம் கூம்பு வடிவத்தின் மத்தியில் ஒரு  வண்ணத்துப்  பூச்சியின் வடிவத்துடன்  மற்ற லூட்டியன்சு கட்டிடங்களைப் போல  அமைந்துள்ளது

## வரலாறு
தில்லியில் உள்ள மற்ற இளவரசர்களின் வீடுகளைப் போல இல்லாமல் பட்டியாலா இல்லமானது மணற் கற்களின் தோற்றத்தில் அல்லாது வெள்ளை வண்ணத்தால் பூசப்பட்டிருந்தது. 
 
1970 களில் இந்திரா காந்தி பிரதமமந்திரியாக இருந்தபோது அரசர்களின் இத்தகைய தனித்த வீடுகளை முடிவுக்குக் கொண்டுவந்தார். அரச குடும்பத்தினர் அவ்விடத்தை இந்திய அரசுக்கு விற்பனை செய்தனர். 
  
தில்லியில் இருந்த ஐந்து நீதிமன்றங்களில் ஒன்றாக இந்தியாவின் மாவட்ட நீதி மன்றத்தால்  அவை பயன்படுத்தப்பட்டன. பட்டியாலா இல்ல நீதிமன்ற வளாகம் என்று இவ்விடம் அழைக்கப்பட்டது. இந்த அரண்மனையின் அசல் தோற்றம் பல நீட்சிகள் மற்றும் மாற்றங்களைக் கண்டது.

## மேற்கோள்கள்

பகுப்பு:தில்லி அரண்மனைகள்
சமூக நீதி

**சமூக நீதி** (Social justice) என்ற கருத்தாக்கமானது தனிநபருக்கும் சமூகத்திற்கும் இடையேயுள்ள சமமான நியாயமான உறவைக் குறிக்கிறது. பொதுவாக வேறுபாடுகளைப் பொருளாதாரப் பரவல், தனிப்பட்ட வாய்ப்புகள் மற்றும் சமூக செல்வாக்கின் மூலம் இதனைக் கணிக்கலாம். மேற்கத்திய நாடுகள் மற்றும் பழமையான ஆசிய நாடுகளில் சமூக நீதி என்ற கருத்தாக்கமானது தனிநபர்களின் சமூக செயல்பாடுகளுக்குத் தேவையானவற்றைப் பூர்த்தி செய்து, பாகுபாடற்ற நீதியையும் நியாயத்தையும் நிலைநிறுத்துவதாகும். தற்காலத்தில் உலகளாவிய பல சமூக அமைப்புகள் சமூகப் பெயர்ச்சிக்கான தடைகளை உடைத்து, சமூகப் பாதுகாப்பை உண்டாக்கி, பொருளாதார ஏற்றத்தாழ்வுகளைக் கலைக்கிறது.

சமூக நீதி மூலம் ஒரு சமூகத்தில் உள்ள அரசு அல்லது அரசு சாரா நிறுவனங்களின் உரிமையையும் கடமையையும் உறுதிசெய்து, சமுதாயத்தின் ஆதாயங்களையும் சுமைகளையும் பகிர்ந்துகொள்ளப்படுகிறது. வரி, சமூகக் காப்பீடு, பொது உடல்நலவியல், பொதுக்கல்வி, பொதுப்பணி, தொழிலாளர் சட்டம், சந்தை ஒழுங்காணையம் போன்ற நிறுவனங்களில் வளங்களையும், வாய்ப்புகளையும் பகிர்ந்து கொள்ளமுடிகிறது.

## தமிழ்நாட்டில்
சமூக நீதி மற்றும் அதிகாரமளித்தல் அமைச்சகம் மற்றும் பட்டியல் பழங்குடி அமைச்சகம் போன்ற அமைச்சகங்கள் பட்டியல் சாதியினர் மற்றும் பழங்குடியினர், இதர பிற்படுத்தப்பட்ட வகுப்பினர், மாற்றுத்திறனாளிகள், முதியவர்கள் உட்படச் சமூகத்தின் விளிம்புநிலை மக்களுக்கு சமூகநீதியையும் நலத்திட்டங்களையும் செயல்படுத்துகிறது.சாதி, மொழி, மதம், பால், வசிப்பிடம், பொருளாதார சூழல், உடல் ஊனம் போன்ற முறைகளில் வேலைவாய்ப்பு மற்றும் கல்விவாய்ப்புகளில் இடஒதுக்கீடு, கல்விக்கு உதவித் தொகை போன்ற பல திட்டங்கள் செயற்பாட்டில் உள்ளன.

## இவற்றையும் பார்க்க
* சமூக நீதிக்கான உலக நாள்
* மனித உரிமைகள்

## மேற்கோள்கள்

பகுப்பு:சமூக அமைப்பு
சி. சரவணகார்த்திகேயன்

**சி. சரவணகார்த்திகேயன்** (சிஎஸ்கே, பிறப்பு: ஆகத்து 13, 1984) ஒரு தமிழக எழுத்தாளர் ஆவார். இணையத்திலும் பல பங்களிப்புகளைச் செய்துள்ளார். தமிழ்நாடு அரசின், தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல் விருதினைப் பெற்றிருக்கிறார்.

## வாழ்க்கைக் குறிப்பு
சரவணகார்த்திகேயன் கோவை மாவட்டம், சிங்காநல்லூரில் பிறந்தார். ஈரோட்டில் பள்ளிப் படிப்பை மேற்கொண்ட இவர், சென்னை அண்ணா பல்கலைக்கழகத்தில் (கிண்டி பொறியியல் கல்லூரி) கணிப்பொறி இயல் படிப்பை முடித்தார். தற்போது பெங்களூரில் தனியார் நிறுவனத்தில் மென்பொறியாளராக‌ப் பணியாற்றுகிறார்.

## நூல்கள்
* மியாவ் - 2018 [சிறுகதை] 
* ஆப்பிளுக்கு முன் - 2017 [நாவல்]
* இறுதி இரவு - 2016 [சிறுகதை]
* 96: தனிப்பெருங்காதல் - 2018 [திரைப்படம்]
* ஆகாயம் கனவு அப்துல் கலாம் - 2016 [அறிவியல்]
* வெட்கம் விட்டுப் பேசலாம் - 2014 [வரலாறு]
* குஜராத் 2002 கலவரம் - 2014 [வரலாறு]
* சந்திரயான் - 2009 [அறிவியல்]

### மின்னூல்கள்
* சேர நன்னாட்டிளம் பெண்கள் - 2018 - அமேசான் கிண்டில்
* பிரியத்தின் துன்பியல் - 2018
* கமல் ஹாசனின் அரசியல் - 2017
* ஐ லவ் யூ மிஷ்கின் - 2015 - DailyHunt
* கிட்டதட்ட கடவுள் - 2013 - (அம்ருதா பதிப்பகம்)

## விருதுகள்
* தமிழக அரசின் சிறந்த நூல் விருது (தமிழ் வளர்ச்சித்துறை) - 2009
* குங்குமம் முத்திரைக்கவிதை பரிசு (கவிஞர் வைரமுத்து) - 2007

## மேற்கோள்கள்

## வெளி இணைப்புகள்
*சி. சரவணகார்த்திகேயனின் வலைத்தளம்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:கோவை மக்கள்
பகுப்பு:தமிழக எழுத்தாளர்கள்
சவுமியா சுவாமிநாதன்

**சவுமியா சுவாமிநாதன்** (*Soumya Swaminathan*) என்பவர் ஓர் இந்தியப் பெண் சதுரங்க கிராண்ட்டு மாசுட்டர் ஆவார். இவர் 1989 ஆம் ஆண்டு மார்ச்சு மாதம் 21 ஆம் நாள் பிறந்தார். அர்கெந்தினாவின் பியூர்டோ மேட்ரினில் நடைபெற்ற உலக இளையோர் பெண்கள் சாம்பியன்பட்டத்தை 2009 ஆம் ஆண்டு சவுமியா வென்றார். இப்போட்டியில் தெய்சி கோரி மற்றும் பெட்டல் செம்ரே இல்டிசு ஆகியோருடன் சமநிலை புள்ளிகள் எடுத்து இவ்வெற்றியை ஈட்டினார் .

2005 மற்றும் 2006 ஆம் ஆண்டுகளில் நடைபெற்ற இந்திய இளையோர் பெண்கள் சாம்பியனாகவும் சவுமியா இருந்தார். 2011 ஆம் ஆண்டு சனவரியில் நடைபெற்ற  2011 ஆம் ஆண்டிற்கான  இந்தியப் பெண்கள் சாம்பியன் பட்டத்தையும் இவர் வென்றார் . சென்னையில் 2012 ஆம் ஆண்டு நடைபெற்ற காமன்வெல்த் பெண்கள் சாம்பியன் போட்டியிலும் வெற்றி பெற்றார் . 2016 ஆம் ஆண்டில், மாசுகோ சதுரங்கப் போட்டியின்  பெண்கள் பிரிவில் அனசுதேசியா போட்நாரூக் மற்றும் அலெக்சாண்ட்ரா ஓபொலின்டெசுவா ஆகியோருடன் முதலிடத்தைப் பகிர்ந்து கொண்டார். சமநிலை முடிவு போட்டி ஆட்டத்தில்  இரண்டாவதாக வந்தார் . 2018 ஆம் ஆண்டு சூலை 26 முதல் ஆகத்து 4 வரை ஈரானின் அமாடனில் நடைபெற்ற ஆசிய அணி சதுரங்க சாம்பியன் பட்டப்போட்டியில் கட்டாயத் தலை துணி அணிய மறுத்ததற்காக இவர் அப்போட்டியில் பங்கேற்காமல் விலகினார்..  
## மேற்கோள்கள்
 
## புற இணைப்புகள்

*
*Swaminathan Soumya chess games at 365Chess.com
*Soumya Swaminathan chess games (1999-2000) at 365Chess.com

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:சதுரங்கப் பேராதன்கள்
சிறப்பு நீதிமன்றம்

**சிறப்பு நீதிமன்றம்** () என்பது குறிப்பிட்ட சட்டம் சார்ந்தோ, குறிப்பிட்ட பகுதி சார்ந்தோ அளவான அதிகார எல்லைக்குள் செயல்படும் ஒரு வகை நீதிமன்றமாகும்.

## இந்தியா
இந்தியாவில் புலனாய்வு சிறப்பு நீதிமன்றம், பட்டியல் சாதியினர்/ பட்டியல் பழங்குடியினர் மீதான வன்முறை தடுப்புச் சிறப்பு நீதிமன்றம் , கறுப்புப் பண மோசடி தடுப்புச் சிறப்பு நீதிமன்றம், மக்கள் பிரதிநிதிகளின் குற்ற வழக்குகளை விசாரிக்கும் சிறப்பு  நீதிமன்றங்கள் உள்ளன. 

இந்தியாவின் சட்ட அமைச்சகத்தின் ஒப்புதலுடன் உச்சநீதிமன்றத்தின் வழிகாட்டலில் தெலுங்கானா, ஆந்திரப் பிரதேசம், மகாராஷ்டிரா, கேரளா, பீகார், கர்நாடகா, மேற்கு வங்கம், டில்லி, மத்தியப் பிரதேசம், உத்தர பிரதேசம் மற்றும் தமிழ்நாடு முதலிய மாநிலங்களில் மக்கள் பிரதிநிதிகளின் மீதுள்ள வழக்குகளை விரைந்து விசாரிக்கச் சிறப்பு நீதிமன்றங்கள் ஏற்படுத்தப்பட்டுள்ளன. இவை மத்திய அரசின் நிதி உதவியுடன், மாநில அரசால் உருவாக்கப்படுகிறது, மாநில உயர்நீதிமன்றங்களுக்கு கட்டுப்படாது. தமிழகத்தில் 2018 செப்டம்பரில் உருவான சிறப்பு நீதிமன்றம், தமிழகத்தைச் சேர்ந்த சட்டமன்ற உறுப்பினர்கள் மற்றும் நாடாளுமன்ற உறுப்பினர்கள் மீதுள்ள வழக்குகளை விசாரித்து வருகிறது. 2018 டிசம்பரில் பாலியல் வன்முறை தொடர்பான வழக்கில் தி.மு.க அரசியல்வாதி சு. இராஜகுமாருக்கு பத்து ஆண்டுகள் சிறைத்தண்டனை வழங்கியது. 2019 ஜனவரியில் தமிழக விளையாட்டுத்துறை அமைச்சர் பாலகிருஷ்ண ரெட்டிக்கு மூன்றாண்டுகள் சிறைத்தண்டனை வழங்கியது.

## இதர நாடுவாரியாக சிறப்பு நீதிமன்றம்
### அமெரிக்கா
அமெரிக்க ஐக்கிய நாடுகளில் சிறப்பு நீதிமன்றமானது உரிமையியல் மற்றும் குற்றவியல் வழக்குகளைக் கையாளுகிறது. போதைபொருள் நீதிமன்றம், குடும்ப நீதிமன்றம், போக்குவரத்து நீதிமன்றம் போன்றவை பொதுவான சிறப்பு நீதிமன்றங்கள்.

### சீனா
இராணுவம், தேசிய இரயில்வே அமைப்பு, கடல்சார் வழக்குகளை விசாரிக்கும் சிறப்பு நீதிமன்றங்கள் உள்ளன.

### ஐக்கிய இராஜ்ஜியம்
சிறிய போக்குவரத்து மீறல்களை விசாரிக்கும் சிறப்பு நீதிமன்றங்கள் இங்கிலாந்து மற்றும் வேல்ஸ் பகுதிகளில் உள்ளன.

## இதனையும் காண்க
* சிறப்பு நீதிமன்றங்கள் (மக்கள் பிரதிநிதிகள்)
## மேற்கோள்கள்


பகுப்பு:நீதிமன்றங்கள்
பகுப்பு:இந்திய நீதிமன்றங்கள்
வரகூர் ஊராட்சி, பெரம்பலூர்

::இதையும் தஞ்சாவூர் மாவட்டத்தில் உள்ள வரகூர் ஊராட்சி (தஞ்சாவூர்), கடலூர் மாவட்டத்திலுள்ள வரகூர் ஊராட்சி, கடலூர் கட்டுரைகளுடன் குழப்பிக்கொள்ளதீர்கள்.

**வரகூர் ஊராட்சி, பெரம்பலூர் மாவட்டம்** (Varahur Gram Panchayat), தமிழ்நாட்டின்  பெரம்பலூர் மாவட்டத்தில் குன்னம் வட்டாரத்தில், வேப்பூர் ஊராட்சி ஒன்றியத்தில் அமைந்துள்ள ஒரு ஊராட்சி ஆகும். இது சிதம்பரம் மக்களவைத் தொகுதிக்கும் உட்பட்டதாகும்.

2011 ஆம் ஆண்டு வரை இது வரகூர் சட்டமன்றத் தொகுதியின் கீழ் இருந்தது, தொகுதி மறுசீரமைப்புக்குப் பின்னர் குன்னம் சட்டமன்ற தொகுதியின் கீழ் மாற்றப்பட்டுள்ளது..

## மேற்கோள்கள்

பகுப்பு:பெரம்பலூர் மாவட்ட ஊராட்சிகள்
பகுப்பு:பெரம்பலூர் மாவட்டத்திலுள்ள கிராமங்கள்
பீபி கா மக்பாரா

**பீபி கா மக்பாரா** (**Bibi Ka Maqbara**) (ஆங்கிலம்:"Tomb of the Lady") முகலாயப் பேரரசர் அவுரங்கசீப்பின்  மனைவியான தில்ரஸ் பானு பேகத்தின் நினைவாக, அவரது மகன் முகமது ஆசம் ஷாவால் மகாராட்டிர மாநிலம், அவுரங்காபாத் நகரத்தில் கிபி 1651 - 1661களில், ரூபாய்  16,68,203 பொருட் செலவில்  எழுப்பட்ட நினைவிடக் கட்டிடம் ஆகும். இக்கட்டிடம் தாஜ்மகால் போன்று வடிவமைக்கப்பட்டுள்ளதால், இதனை *சிறு தாஜ்மகால்* என்றும் அழைப்பர்.

இந்தியத் தொல்லியல் ஆய்வகம், பீபி கா மக்பாரா நினைவிடத்தை பராமரிக்கிறது.

## படக்காட்சிகள்

 
File:Bibi ka Maqbara - Bird's eye view.JPG|கழுகுப் பார்வையில் பீபி கா மக்பாரா
File:Bibi ka Maqbara interior.jpg|முதன்மை உள்ளரங்கத்தின் கூறை
File:Bibi ki Maqbara1.jpg|தில்ரஸ் பானு பேகத்தின் கல்லறை
File:Bibi Ka Maqbara (Inside).jpg| 
File:Window architecture Bibi Ka Maqbara Aurangabad.jpg| சன்னலுக்கு கல் திரைச் சீலை
File:Side view of Mosque at Bibi Ka Maqbara.jpg| ஐதராபாத் நிசாம் நிறுவிய மசூதி அருங்காட்சியகம்


## மேற்கோள்கள்

## ஆதாரங்கள்
* 

## வெளி இணைப்புகள்
* பீபி கா மக்பாராவின் காணொலிக் காட்சி
* Archaeological Survey of India: Bibi Ka Maqbara 

பகுப்பு:இந்திய வரலாற்றுச் சின்னங்கள்
பகுப்பு:இசுலாமியக் கட்டிடக்கலை
பகுப்பு:சத்திரபதி சம்பாஜிநகர் மாவட்டம்
அத்தியூர் ஊராட்சி, பெரம்பலூர்

**அத்தியூர் ஊராட்சி** (*Athiyur Gram Panchayat*), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4340 ஆகும். இவர்களில் பெண்கள் 2235 பேரும் ஆண்கள் 2105  பேரும் உள்ளனர்.
வெள்ளாற்றின் தென்கரையில் அமைந்துள்ள இவ்வூரானது 637.22ஹெக்டேர் பரப்பளவில் அமைந்துள்ளது.

இவ்வூரில் அரசு உயர் நிலைப்பள்ளியும்,அரசு ஆரம்ப சுகாதார நிலையமும் அமைந்துள்ளன.

அத்தியூர் வரதராஜப்பெருமாள் கோயில், அத்தியூர் வடமலைஈஸ்வரர் கோயில் இவ்வூரில் உள்ள கோயில்களாகும்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# A.குடிக்காடு
# புதுபேட்டை
# அத்தியூர்

## மேற்கோள்கள்

பகுப்பு:த. இ. க. ஊராட்சித் திட்டம்
பகுப்பு:பெரம்பலூர் மாவட்ட ஊராட்சிகள்
முகமது ஆசம் ஷா

**அபுல் பைசு குத்புதீன் முகமது ஆசம் ஷா** (**Abu'l Faaiz Qutb-ud-Din Muhammad Azam**) (28 சூன் 1653 – 8 சூன் 1707), பொதுவாக ஆசம் ஷா என அறியப்படும் அவுரங்கசீப்ப்பின் மூத்த மகன் ஆவார்.  ஆசம் ஷா  14 மார்ச் 1707 முதல் 8 சூன் 1707 முடிய முகலாயப் பேரரசை குறுகிய காலம்  ஆண்டவர்.

முகமது ஆசம் ஷாவிற்கு, 12 ஆகஸ்டு 1681 அன்று, அவுரங்கசீப்பால் பட்டத்து இளவரசு பட்டம் சூட்டப்பட்டது. இவர் பட்டத்து இளவரசராக இருந்த போது, தன் தாய் தில்ரஸ் பானு பேகத்தின் கல்லறையை, அவுரங்காபாத் நகரத்தில் பீபி கா மக்பாரா எனும் பெயரில் கட்டினார்.

ஆசம் ஷா, மால்வா, குஜராத், வங்காளம் மற்றும் தக்காணம் போன்ற முகலாயப் பேரரசின் மாகாணங்களின் ஆளுநராக இருந்தவர். 14 மார்ச் 1707 அன்று அவுரங்கசீப்பின் மறைவிற்குப் பின்னர் ஆசம் ஷா, அகமத்நகரில் முகலாயப் பேரரசராக முடிசூட்டிக்கொண்டார்.

ஆசம் ஷாவின் ஒன்றுவிட்ட சகோதரன் முதலாம் பகதூர் சா, ஆசம் ஷாவையும் அவரது மூன்று மகன்களையும் போரில் கொன்று  8 சூன் 1707 அன்று, தில்லியில்  முகலாய அரசனாக முடிசூட்டிக் கொண்டார்.

## இதனையும் காண்க
* பீபி கா மக்பாரா
* முதலாம் பகதூர் சா

## மேற்கோள்கள்

பகுப்பு:முகலாய அரசர்கள்
பகுப்பு:1653 பிறப்புகள்
பகுப்பு:1707 இறப்புகள்
கோபலின்

**கோபலின்** (*Copaline*) என்பது இயற்கையாகத் தோன்றும் ஒரு கரிமப் பொருளாகும். கோபலைட்டு, புதைபடிவ பிசின், அய்கேட்டு பிசின் என்ற பெயர்களாலும் இக்கரிமச் சேர்மம் அடையாளப்படுத்தப்படுகிறது. இயற்கையில் வெளிர் மஞ்சள் நிறத்தில் ஒழுங்கற்ற துண்டுகளாக காணப்படுகிறது. அய்கேட்டு குன்றில் காணப்படும் இலண்டன் களிமண் இதற்கு எடுத்துக்காட்டாகும் .
 
புதிதாக உடைக்கப்படும்போது இச்சேர்மம் பிசின் தன்மையுடன் கூடிய அரோமாட்டிக் மணத்தைக்  கொண்டிருக்கிறது. மிதமான வெப்பநிலையிலேயே இது ஆவியாகிறது. எளிதில் தீப்பற்றி புகையை உண்டாக்கும்  மஞ்சள் நிற சுவாலையுடன் எரிகிறது. அரிதாக சாம்பலை விட்டுச் செல்கிறது .

கோபல் என்னும் மரவகையின் பகுதியாக கனிமப்படுத்தப்பட்ட பகுதியே கோபலின் என்ற கனிமமாகும். 
## மேற்கோள்கள்

பகுப்பு:கனிமங்கள்
பகுப்பு:நிலவியல்
சுனில் பி. இளயிடம்

**சுனில் பி. இளயிடம்** மலையாள மொழியில் எழுதும் ஒரு சிறந்த இந்திய எழுத்தாளர். இவர் விமர்சகரும் பேச்சாளரும் ஆவார். அவர் அரசியல், இலக்கியம், கலை, பண்பாடு ஆகியன குறித்து எழுதுகிறார். இவர் கேரளா சாகித்திய அகாடமி விருது பெற்றவர்.https://en.wikipedia.org/wiki/Sunil_P._Ilayidom

### வாழ்க்கை வரலாறு
தென்னிந்திய மாநிலமான கேரளாவில் எர்ணாகுளம் மாவட்டத்தில் உள்ள கொட்டுவலில் அமைந்துள்ள ஒரு கிராமத்தில் 1962 இல் பிறந்தார் சுனில் பி. இளயிடம். இவர் தனது கிராமத்திலிருந்த உயர் தொடக்கப்பள்ளியிலும் சேரையிலிருந்த ராம வர்மா யூனியன் உயர்நிலைப் பள்ளியிலும் பயன்றார்.  பின்னர், அவர் மலையகாரர் ஸ்ரீ நாராயண மங்கலம் கல்லூரியிலும் எர்ணாகுளத்திலுரள்ள மஹாராஜா கல்லூரியிலும் கல்லூரிப் படிப்பை நிறைவு செய்தார். தொடக்கத்தில் பரவூரில் உள்ள லட்சுமி கல்லூரியில் விரிவுரையாளராகப் பணிபுரிந்தார். பின்னர் அவர் தேசாபிமானி மலையாள நாளிதழில்  துணை ஆசிரியராகப் பணியாற்றினார், மேலும் முனைவர் பட்டம் (பிஎச்.டி) பெற்ற பிறகு,  ஸ்ரீ சங்கராச்சாரி சமஸ்கிருத பல்கலைக்கழகத்தில்  மலையாளத் துறையில் இணைப் பேராசிரியராகப் பொறுப்பேற்று பணிசெய்து வருகிறார்.http://www.ssus.ac.in/app/ssus/drive/profile/17.pdf 

### நூல்கள்
கலை விமர்சனம், இலக்கிய விமர்சனம், வரலாறு, மார்க்சிசம், பண்பாடு ஆகியன குறித்து பல புத்தகங்களை அவர் வெளியிட்டுள்ளார்.

*கண்வாழிகள் Kanvazhikal, காழ்ச்சவட்டங்கள் Kazhchavattangal*, உரியாட்டம் *Uriyattom*, அனுபூதிகளுடெ சரித்திர ஜீவிதம் *Anubhuthikalude Charithra Jeevitham, நானார்த்தங்கள்; சமூகம், சரித்திரம், சம்ஸ்காரம்*   *Nanarthangal: Samooham, Charithram, Samskaram ஆகியன* அவரது முக்கிய படைப்புகள்.  மகாபாரதத்தின் கலாச்சார வரலாற்றின் ஐந்து பகுதி விரிவுரைத் தொடர், சபரிமலை ஆச்சாரங்கள் உட்பட பல விரிவுரைகளை அவர் அளித்திருக்கிறார்.

### விருதுகள்
இவரது கலை விமர்சனப் பங்களிப்பினைப் போற்றி, கேரள சாகித்திய அகாதெமி 2013ஆம் ஆண்டு கேசரி பாலகிருஷ்ணபிள்ளை புரஸ்காரம் விருது வழங்கிச் சிறப்பித்துள்ளது.https://en.wikipedia.org/wiki/2013_Kerala_Sahitya_Akademi_Awards 2004ஆம் ஆண்டு கேரள லலித்கலா அகாதெமி விருதும் 2006ஆம் ஆண்டு கேரள சாகித்திய அகாதெமி விருதும் பெற்றுள்ளார். 2008ஆம் ஆண்டு அபுதாபி சக்தி தியேட்டர்ஸ் அமைப்பு தாயட்டு விருதினை வழங்கிச் சிறப்பித்துள்ளது. SBT விருது, பாவண்ணன் விருது, கேசரி பாலகிருஷ்ணபிள்ளை விருது, வி.கே.உன்னிகிருஷ்ணன் நினைவு விருது, குருதர்சனா விருது ஆகிய விருதுகளையும் பெற்றுள்ளார்.http://www.ssus.ac.in/app/ssus/drive/profile/17.pdf 

### குடும்பம்
இவருடைய மனைவி பெயர் மீனா. இவர்களுக்கு ஜானகி, மாதவன் என்று இரண்டு குழந்தைகள் . கேரள மாநிலம் எர்ணாகுளம் மாவட்டத்தில் கோட்டவளையில் இவர் தன் குடும்பத்துடன் வாழ்கின்றார்.

## மேற்கோள்கள்

பகுப்பு:கேரள மக்கள்
பகுப்பு:மலையாள எழுத்தாளர்கள்
சுற்றுப்புற காற்றுத் தரத்தின் அடிப்படையில் கேரள நகரங்களின் பட்டியல்

**சுற்றுப்புற காற்றுத் தரத்தின் அடிப்படையில் கேரள நகரங்களின் பட்டியல்** (*List of Kerala cities by ambient air quality*) இக்கட்டுரையில் பட்டியலிடப்பட்டுள்ளன. உலக சுகாதார நிறுவனத்தின் தரவுத்தளத்தின் விவரங்கள் அடிப்படையாகக் கொள்ளப்பட்டுள்ளன. இதற்காக கிட்டத்தட்ட 91 நாடுகளைச் சேர்ந்த 1600 நகரங்களின் வெளிப்புற காற்று மாசுபாடு கண்காணிக்கப்பட்டது . இப்பட்டியலில் 124 இந்திய நகரங்களும் சேர்க்கப்பட்டிருந்தன. இதில் 8 நகரங்கள் கேராளாவைச் சேர்ந்த நகரங்களாகும் .

## மேற்கோள்கள்

பகுப்பு:கேரளம்
பகுப்பு:கேரளப் புவியியல்
பகுப்பு:சுற்றுச்சூழல் சம்பந்தமான பிரச்சனைகள்
டையடோசைட்டு

**டையடோசைட்டு** (*Diadochite*) என்பது Fe2(PO4)(SO4)OH•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபோ-சல்பேட்டு கனிமமாகும். பிற கனிமங்களின் காலநிலையாக்கம் மற்றும் நீரேற்றம் மூலமாக ஓர்  இரண்டாம்நிலை கனிமமாக இது உருவாக்கப்படுகிறது. நன்றாக படிகமாக்கப்பட்ட இக்கனிம வடிவங்கள் டெசுடினசைட்டு என பரிந்துரைக்கப்படுகின்றன. அனைத்துலக கனிமவியல் கூட்டமைப்பும் படிக உருவமற்ற கனிமமாக மிகக்குறைந்த அளவில் டையடோசைட்டு கனிமம் படிகமாகிறது என அலுவல்பூர்வமாக அங்கீகரிக்கின்றது . 

பசுமஞ்சள், பழுப்பு நிறங்களில் மேலோடுகளாகவும் முடிச்சுகளாகவும் இக்கனிமம் காணப்படுகிறது. பார்ப்பதற்கு பூக்கோசு ஒன்றின் வடிவத்தைப்போல டையடோசைட்டு தோற்றமளிக்கிறது.

1831 ஆம் ஆண்டு பெல்கியத்தில் இது கண்டறியப்பட்டது. உலகெங்கிலும் பல இடங்களில் டையடோசைட்டு கிடைக்கிறது. 
கோசான் வகைப் பாறைகள், நிலக்கரி படிவுகள், பாசுபேட்டு மிகுந்த பெக்மாடைட்டு எனப்படும் தீப்பாறைகள், குவானோ குகைப் படிவுகள் போன்ற இடங்களில் இரண்டாம்நிலை கனிமமாக இது உருவாகிறது . 

## மேற்கோள்கள்

*Webmineral

பகுப்பு:இரும்புக் கனிமங்கள்
பகுப்பு:பாசுப்பேட்டு கனிமங்கள்
பகுப்பு:சல்பேட்டுக் கனிமங்கள்
பகுப்பு:ஐந்து நீரேற்றுக் கனிமங்கள்
ஆர். நீலகண்டன்

**ஆர். நீலகண்டன்** (என்ற) **நீலு** (**R. Neelakantan** (20 சூலை 1936 – 10 மே 2018),  1960 முதல் 2018 வரை மேடை நாடகங்கள், திரைப்படங்கள் மற்றும் தொலைக்காட்சி தொடர்களில்  குணசித்திரம் மற்றும் சிரிப்பு வேடங்களில் நடித்த  நடிகர் ஆவார்.

*நீலு* எனும் பெயரில் 7,000 மேடை நாடகங்களிலும், 160 திரைப்படங்களிலும் நடித்தவர். முதுமையின் காரணமாக 10 மே 2018 அன்று சென்னையில் காலமானார்.

இவர் கிரேசி மோகன் எழுதிய பல மேடை நாடகங்களில் நடித்தவர்.

## நடித்த சில திரைப்படங்கள்

## மேற்கோள்கள்

 
 
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:சென்னை நடிகர்கள்
எம். டி. ஆர். இராமச்சந்திரன்

**எம். டி. ஆர். ராமச்சந்திரன்** (*M. D. R. Ramachandran*, 31 சனவரி 1934 – 8 திசம்பர் 2024) ஓர் இந்திய அரசியல்வாதி ஆவார். இவர் 1980 முதல் 1983 வரை, மற்றும் 1990 முதல் 1991 வரை புதுச்சேரி முதலமைச்சராக இரண்டு முறை திராவிட முன்னேற்ற கழகத்தின் சார்பாக பணியாற்றினார். 2001 முதல் 2006 வரை புதுச்சேரி சட்டமன்றத்தின் சபாநாயகராகவும் பணியாற்றினார்.

இவர் மண்ணாடிப்பட்டு சட்டமன்றத் தொகுதியில் தொடர்ந்து வெற்றி பெற்று, புதுச்சேரி சட்டமன்றத்திற்குத் தேர்ந்தெடுக்கப்பட்டார்.

## மறைவு
இராமச்சந்திரன் தனது 94ஆவது அகவையில் முதுமை காரணமாக திசம்பர் 8 2024 அன்று புதுச்சேரியில் காலமானார்.

## மேற்கோள்கள்

பகுப்பு:புதுச்சேரி முதலமைச்சர்கள்
பகுப்பு:புதுச்சேரி சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:2024 இறப்புகள்
பகுப்பு:1934 பிறப்புகள்
பகுப்பு:புதுச்சேரி அரசியல்வாதிகள்
ஹலோ சகோ

**ஹலோ சகோ** என்பது நவம்பர் 25, 2018 முதல் சன் தொலைக்காட்சியில் ஒவொரு ஞாயிற்றுக்கிழமைகளும் பகல் 1 மணிக்கு ஒளிபரப்பான ஒரு கலந்துரையாடல் நிகழ்ச்சி ஆகும். இந்த நிகழ்ச்சியை நடிகை சுருதி ஹாசன் தொகுத்து வழங்குகின்றார். இந்த நிகழ்ச்சிக்கான முகப்பு பாடலை நடிகை ரம்யா நம்பீசன் பாடியுள்ளார். இந்த நிகழ்ச்சியின் முதல் பருவம் 13 அத்தியாங்களுடன் சனவரி 27, 2019 அன்று நிறைவு பெற்றது.

இந்த நிகழ்ச்சியின் மறுஒளிபரப்பு சன் லைப் தொலைக்காட்சியில் ஒவொரு ஞாயிற்றுக்கிழமைகளும் இரவு 7 மணிக்கு ஒளிபரப்பாகின்றது.

## நிகழ்ச்சியின் சுருக்கம்
இந்த நிகழ்ச்சியில் தமிழ் திரைப்பட நட்சத்திரங்கள் அவர்களின் நண்பர்களுடன் இணைந்து அவர்களின் நட்பு மற்றும் ஒருவரை ஒருவர் எப்படி புரிந்து கொண்டுள்ளனர் என்பதை கொண்டுள்ளது.

## பிரபலங்கள்

## மேற்கோள்கள்

## வெளி இணைப்புகள்
* Official Website 
* Sun TV on YouTube
* Sun TV Network 
* Sun Group 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழ் கலந்துரையாடல் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
உஷா உதூப்

**உஷா உதூப்** (Usha Uthup: நவம்பர் 8, 1947) இந்திய பாப் இசைக்கலைஞரும் திரைக்கலைஞரும், ஜாஸ் இசைக்கலைஞரும் திரைப்படப் பின்னணிப் பாடகரும் ஆவார். இவர் 1960 களின் பிற்பகுதியில் தொடங்கி, 1970, 1980 களில் நிறைய பாடல்களைப் பாடியுள்ளார். இன்றுவரை பாடிக்கொண்டிருப்பவர் ஆவார். 7 கூன் மாஃப் என்ற படத்தில் ரேகா பரத்வாஜுடன் இவர் பாடி பதிவுசெய்த *டார்லிங்* என்ற பாடலுக்காக இவர் 2012 ஆம் ஆண்டின் சிறந்த பின்னணிப் பாடகருக்கான பிலிம்பேர் விருது பெற்றார்.

## இளமை
உஷா நவம்பர் 8, 1947 இல் அன்றைய பாம்பேயில் (மும்பை) பிறந்தார். இவருடைய தந்தை வைத்யந்தநாத் சோமேஸ்வர் சாமி இவர் 1947 இல் தமிழ்நாட்டின் மெட்ராசிலிருந்து (இன்றைய சென்னை) மும்பைக்குக் குடிபெயர்ந்தவர்.

உஷா கிளேர் சாலை, பைக்சுல்லாவில் உள்ள புனித ஆக்னேஸ் உயர்நிலைப்பள்ளியில் படித்தார். இவர் படித்துக் கொண்டிருந்தபோது இவருடைய குரல் பாடுவதற்கேற்ப இல்லை என இசை வகுப்பிலிருந்து வெளியேற்றப்பட்டார். ஆனால் இவருடைய இசையாசிரியர் இவருக்குள் இருக்கும் இசையார்வத்தைக் கண்டு சில இசைக்கருவிகளை உஷாவுக்கு வாசிக்கத் தந்தார். முறையாக இசைப்பயிற்சி அளிக்கப்படாத போதிலும் உஷா இசைச் சூழலுடனேயே வளர்ந்தார். உஷாவின் பெற்றோர்கள் அதிகமாக மேற்கத்திய இசை, இந்துஸ்தானி இசை, கர்நாடக இசை ஆகியவற்றைக் கேட்கவைத்தனர். அவர்களோடு இணைந்து உஷாவும், வானொலியில் கிஷோரி ஆம்னோகர், படே குலாம் அலிகான் ஆகியோரின் இசையைக் கேட்டார். ரேடியோ சிலோன் நிகழ்ச்சிகளை மிகவும் ரசித்துக் கேட்டார்.

உஷாவின் பக்கத்துவீட்டில் இருந்தவர் காவல்துறை உதவி ஆணையாளராக இருந்த எஸ். எம். ஏ பதான் என்பவர். இவருடைய மகள் ஜமீலாவும் உஷாவும் சிறந்த நண்பர்கள். ஜமீலா உஷாவிற்கு இந்தி மொழியைக் கற்பித்ததுடன் இந்திய பாரம்பரிய இசையில் ஈடுபாடு கொள்ளச் செய்தார். இதுவே அவருடைய புதுமையான இசைக்கலவையோடு 1970 களில் தனித்துவமான, முன்னணி, இந்திய பாப் இசைக்கலைஞராக வலம் வர உதவி செய்தது. இவர் கேரளாவின் கோட்டயத்தைச் சேர்ந்த ஜானி உதூப் என்பவரை மணந்துகொண்டார். தற்பொழுது மேற்கு வங்க மாநிலம் கொல்கத்தாவில் வசித்துவருகிறார்.

## மேற்கோள்கள்

பகுப்பு:இந்தியத் திரைப்படப் பாடகர்கள்
பகுப்பு:1947 பிறப்புகள்
பகுப்பு:பாப் இசைக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
செலீனியம் டெட்ராபுளோரைடு

**செலீனியம் டெட்ராபுளோரைடு **(Selenium tetrafluoride) (SeF<sub>4</sub>) ஒரு கனிமச் சேர்மம் ஆகும். இச்சேர்மம் எளிதில் நீருடன் வினைபுரியக்கூடிய நிறமற்ற திரவம் ஆகும். இச்சேர்மமானது கரிமத் தொகுப்பு முறைகளில் (ஆல்ககால்கள், கார்பாக்சிலிக் அமிலங்கள் அல்லது கார்போனைல் ஆகியவற்றின் புளோரினேற்றம்)  புளோரினேற்றம் செய்வதற்கான காரணியாகப் பயன்படுத்தப்படுகிறது. மிதமான நிலைகளில் பயன்படுத்தக் கூடிய வாய்ப்பும், வாயுவாக இல்லாமல் திரவ நிலையில் இருப்பதும் இதை கந்தக டெட்ராபுளோரைடைக் காட்டிலும் சிறந்த புளோரினேற்றக் காரணியாக ஆக்குகிறது.

## தொகுப்பு முறை
1907 ஆம் ஆண்டில் பால் லீபியு செலீனியம் மற்றும் புளோரினை வினைவுரியச் செய்ததே இச்சேர்மத்திற்கான முதலில் வெளிவந்த தொகுப்பு முறை ஆகும்.

: Se  +  2 F2   →   SeF4

எளிதில் கையாளக்கூடிய பொருட்களை வைத்து உருவாக்கப்பட்ட தொகுப்பு முறை தயாரிப்பானது செலீனியம் டையாக்சைடினை கந்தக டெட்ராபுளோரைடைக் கொண்டு புளோரினேற்றம் செய்யும் முறையாகும்.

: SF4 + SeO2 → SeF4 + SO2

இந்த வினையில் இடைவினைப்பொருளாக செலீனினைல் புளோரைடு (SeOF2) கிடைக்கிறது.

இச்சேர்மத்திற்கான மற்றொரு தயாரிப்பு முறை தனிம நிலை செலீனியத்தை குளோரின் டிரைபுளோரைடைடுடன் புளோரினேற்றத்திற்கு உட்படுத்துவதாகும்:

: 3 Se + 4 ClF3 → 3 SeF4 + 2 Cl2

## அமைப்பு மற்றும் பிணைப்பு
செலீனியம் டெட்ராபுளோரைடில் செலீனியம் +4 ஆக்சிசனேற்ற நிலையைக் கொண்டுள்ளது. வாயு நிலையில் இதன் வடிவம் கந்தக டெட்ராபுளோரைடினை ஒத்த சாய்ந்தாடி அமைப்பினைப் பெற்றுள்ளது. வலுவளவு ஓட்டு இலத்திரன் சோடிகளின் தள்ளுகைக் கொள்கை இதன் அமைப்பை செலீனியம் அணுவைச் சுற்றி 5 இலத்திரன் இணையைக் கொண்ட போலி முக்கோணப் பிரமிடு வடிவம் கொண்டது எனக் கணிக்கிறது. முக்கிய அச்சாக விளங்கக் கூடிய Se-F பிணைப்புகள் 177 F-Se-F பிணைப்புக் கோணமானது 169.2° என்ற அளவிலும் இருக்கிறது. மற்ற இரண்டு புளோரின் அணுக்கள் குறைவான நீளமும்(168 பிக்கோமீட்டர்) 100.6° பினணப்புக் கோணமும் கொண்ட பிணைப்புகளால் இணைக்கப்பட்டுள்ளன. குறைவான செறிவுள்ள கரைசல்களில் இந்த ஒருமத்திற்கான வடிவமைப்பு சிறப்பான நிலையைப் பெற்றிருக்கிறது, ஆனால், உயர் செறிவுகளில், கிடைக்கக் கூடிய ஆதாரங்களின்படி, SeF4 மூலக்கூறுகளுக்கிடையேயான வலிமை குறைந்த இணைப்பின் காரணமாக செலீனியத்தைச் சுற்றிலும் சீர்மை குலைந்த எண்முகி வடிவமைப்பிற்கு வழிவகுக்கிறது. திண்மத்தில் செலீனிய மையமானது ஒரு சீர்மை குலைந்த எண்முகிச் சூழலையே கொண்டுள்ளது.

## வினைகள்
ஐதரசன் புளோரைடில், SeF4 ஆனது கந்தக டெட்ராபுளோரைடைக் (SF4) காட்டிலும் வலிமை குறைந்த காரமாகச் செயல்படுகிறது.(Kb= 2 X 10−2):

: SeF4 + HF → SeF3+ + HF2−; (Kb = 4 X 10−4)

SbF5, AsF5, NbF5, TaF5, மற்றும் BF3 ஆகியவற்றுடன் SeF3+ நேரயனிகளைக் கொண்ட அயனி சேர்க்கைப் பொருட்கள் உருவாகின்றன.  சீசியம் புளோரைடுடன், (CsF), SeF5− எதிரயனியானது உருவாகிறது. இந்த எதிரயனி குளோரின் பென்டாபுளோரைடு மற்றும் புரோமின் பென்டாபுளோரைடு ஆகியவற்றை ஒத்த சதுர பிரமிடு அமைப்பைப் பெற்றுள்ளது. 1,1,3,3,5,5-எக்சாமெதில்பைப்பெரிடினியம் புளோரைடு அல்லது 1,2-டைமெதில்புரொப்பைல்மும்மெதில்அம்மோனியம்புளோரைடுடன்,  SeF62− எதிரயனியானது உருவாகிறது. இந்த எதிரயனியானது சீர்குலைந்த எண்முகி வடிவத்தைக் கொண்டுள்ளது. இதன் ஒத்த சேர்மமான SeCl62− (ஒழுங்கு அறுகோண வடிவம்) இலிருந்து இந்த எதிரயனியானது முரண்பட்டு சீர்மை குலைந்த எண்முகி வடிவத்தைப் பெறுகிறது.

## மேற்கோள்கள்

பகுப்பு:சால்கோ ஆலைடுகள்
பகுப்பு:புளோரைடுகள்
பகுப்பு:புளோரினேற்றிகள்
பகுப்பு:செலீனியம்(VI) சேர்மங்கள்
சாகச் குரோவர்

**சாகச் குரோவர்** (*Sahaj Grover*) ஓர் இந்திய சதுரங்க பேராதன் ஆவார். தில்லியைச் சேர்ந்த இவர் 1995 ஆம் ஆண்டு செப்டம்பர் மாதம் 7 ஆம் நாள் பிறந்தார்.

2017, 2018 ஆம் ஆண்டுகளில் நடைபெற்ற தென் ஆப்பிரிக்க சதுரங்க சாம்பியன் பட்டத்தை சாகச் குரோவர் வென்றுள்ளார்.

## மேற்கோள்கள்

## புற இணைப்புகள்
*Sahaj Grover wins world under-10 chess title
*Making rapid strides

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:இந்திய சதுரங்க வீரர்கள்
உதயா தொலைக்காட்சி

**உதயா தொலைக்காட்சி** என்பது கன்னட தொலைக்காட்சியாகும். இந்த தொலைக்காட்சி கம்பி வடத் தொலைக்காட்சியாகவும், முதல் கன்னட செயற்கைக்கோள் கொண்டு ஒளிப்பரப்பான தொலைக்காட்சியாகவும் இருந்தது. 

இது சென்னையை தலைமையிடமாகக் கொண்டு இயங்கும் சன் குழுமத்தின் ஒரு பகுதியாகும். இந்த தொலைக்காட்சி இலங்கை, சிங்கப்பூர், மலேசியா, கனடா மற்றும் அமெரிக்க ஐக்கிய நாடு ஆகிய நாடுகளில் ஒளிபரப்பாகிறது.

## ஆதாரங்கள்

## வெளி இணைப்புகள்
* Udaya TV Official website
* View schedule 
* Udaya TV in Canada 

பகுப்பு:1994 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:சன் குழுமம்
டிரெய்ன் 18

**டிரெயின் 18** (*Train 18*) என்பது 2018-ஆம் ஆண்டு உருவாக்கப்பட்ட ஒரு நடுத்தர அதிவிரைவுத் தொடர்வண்டி ஆகும். இது சென்னையில் உள்ள இரயில் பெட்டி இணைப்புத் தொழிற்சாலையில் உருவாக்கப்பட்டது. இதுவே தற்போது இந்தியாவின் அதிவேகத் தொடர்வண்டியாகும். இது சோதனை ஓட்டத்தின் போது மணிக்கு 180 கிலோமீட்டர் வேகத்தில் சென்று சாதனை படைத்தது. இதில் பெட்டிகளை இழுப்பதெற்கென்று தனியாக எஞ்சின் பெட்டி இல்லை. இழுக்கும் மோட்டார்கள் பயணிகள் பெட்டியிலேயே பொருத்தப்பட்டுள்ளன.

இந்தத் தொடர்வண்டி 2019 சனவரி மாதம் பயன்பாட்டிற்கு வரும் என்று எதிர்பார்க்கப்படுகிறது. சதாப்தி விரைவுவண்டிச் சேவைகளுக்கு இத்தொடர்வண்டி பயன்படுத்தத் திட்டமிடப்பட்டுள்ளது.

## மேற்கோள்கள்


பகுப்பு:இந்திய இரயில்வே
கூலி (1995 திரைப்படம்)

**கூலி**  (coolie) என்பது 1995 ஆம் ஆண்டு வெளியான ஒரு தமிழ்த் திரைப்படம். இப்படத்தை எழுதி இயக்கியவர் பி வாசு மற்றும் மாணிக்கம் நாராயணனால் தயாரிக்கப்பட்டது. இந்த படத்தில் சரத்குமார், மீனா, ராதாராவி, ராஜா மற்றும் கவிதா விஜயகுமார் ஆகியோர் முக்கியக் கதாப்பாத்திரத்தில் நடித்துள்ளனர். சுரேஷ் பீட்டர்ஸ் இசையமைப்பு மற்றும் எம். சி. சேகர் ஒளிப்பதிவு ஆகியவற்றை உள்ளடக்கி, இத்திரைப்படம் 14 ஏப்ரல், 1995 ஆம் ஆண்டு வெளிவந்தது.

## கதைச்சுருக்கம்
ராதா ரவி ஒரு பணக்கார தொழிலதிபர். ஊதிய உயர்வு கேட்ட் தொழிலாளர்களின் போராட்டத்தை அவர்களின் தலைவர் பொன்னம்பலத்தைக் கொண்டு சமாளித்து விடுகிறார். பொன்னம்பலம் தொழிலாளர்களை ஏமாற்றுகிறார். சரத் குமார் இப்பிரச்சனைக்கு தீர்வு கண்டு அவர்களின் தலைவராகிறார். சரத்குமாரின் நல்ல எண்ணங்களை கண்ட ராதாரவியின் மகள் மீனா  அவரை நேசிக்கிறார்.  ராதாரவி,  சரத்குமார் மீது கோபமாக இருந்தாலும், சரத் தொழிற்சங்கத் தலைவராக இருப்பதால்,  தன்னுடைய பக்கம் இருக்க கேட்டுக்கொள்கிறார். ஆனாலும் சரத் தான் ஒரு ஏழையாகவே இருக்க விரும்புவதாக கூறுகிறார். ராதா ரவியின் மகன் சரத் குமாரின் சகோதரியுடன் காதலில் விழுகிறார்.  இறுதியாக, ராதாரவி  இத்திருமணத்தை நடத்திவைக்கிறார்.

திருமணத்திற்குப் பின், மும்பை வியாபாரத்தைத் தக்கவைக்க தனது மகனை ராதாரவி அனுப்புகிறார், ராதாரவி பல தந்திரங்களை செய்யும் தொழிலதிபராக மாறுகிறார்.  சரத் மற்றும் மீனா திருமணம் நடக்கிறது.  சரத் மீண்டும் தொழிற்சாலைக்கு செல்கிறார்.  தவறான தொழிலாளியாக சரத்தை சித்தரிக்க முயலும் ராதாரவியின் திட்டம் வெளிப்படுகிறது. சரத் ​​குமாரை கொலை செய்ய பொன்னம்பலத்தை  ஏற்பாடு செய்கிறார். ஆனால் ராதாரவியை கொலை செய்ய பொன்னம்பலம் திட்டமிடுகிறார். இறுதியில் சரத் வந்து பொன்னம்பலத்துடன் சண்டையிட்டு ராதாரவியை மீட்கிறார். முடிவில் மனந்திருந்தி சரத் ,மீனா மற்றும் தனது மருமகளையும் ஏற்றுக்கொள்கிறார்.
 
## நடிகர்கள்
* சரத்குமார் - கர்ணா 
* மீனா - விமலா 
* கவிதா விஜயகுமார் - துளசி 
* ராஜா
* ராதாராவி - லோகநாதன்
* மனோரமா
* கவுண்டமணி
* செந்தில்

## குறிப்புகள்

## வெளி இணைப்புகள்
*

பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:மீனா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
சாந்தினி தமிழரசன்

**சாந்தினி தமிழரசன்** (*Chandini Tamilarasan*) என்பவர் இந்தியத் தமிழ் நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் இயக்குநர் பாக்யராஜின் சித்து+2 (2010) படம் மூலம் அறிமுகமானார். (2010), நான் ராஜாவாகப் போகிறேன் (2013) என்ற திரைப்படத்திலும் நடித்துள்ளார்..

## தொடக்க கால வாழ்வு
இவர், தமிழரசன் (தந்தை) என்பவருக்கும், பத்மாஞ்சலி (தாய்) என்பவருக்கும் மகளாகப் பிறந்தவர் ஆவார். சென்னை, நுங்கம்பாக்கத்தில் வளர்ந்த இவர் அண்ணா சாலை, சர்ச் பார்க், தூய இருதய மேல்நிலைப் பள்ளியில் படித்தார். சென்னை, எத்திராஜ் மகளிர் கல்லூரியில் காட்சித் தொடர்பியல் பாடத்தில் தனது இளங்கலைப் பட்டம் பயின்றார்.

## தொழில் வாழ்க்கை
இவர் தனக்கு 17 வயதாகும் போது, 2007 ஆம் ஆண்டில் நடைபெற்ற சென்னை அழகிப்போட்டியில் போட்டியாளர்களில் ஒருவராக இருந்தார். ஆனால், முதல் மூன்று இடங்களில் தேர்வாகவில்லை. அதன் பிறகு 2009 ஆம் ஆண்டில் தமிழ் தொலைக்காட்சி ஒன்றில் நடைபெற்ற நேரலை நிகழ்ச்சி ஒன்றில் கலந்து கொண்டார். இதன் பிறகு இயக்குநர் பாக்யராஜிடம் இருந்து அழைப்பு வந்து தனது புதிய முயற்சிக்காக திரைத்துறைக்கான தோற்ற அமைப்பு சோதனையில் கலந்து கொண்டார். பின்னதாக அவர் பாக்யராஜிடம் தனது திறமையை நிரூபித்து சித்து +2 திரைப்படத்தில் நடிக்க ஒப்பந்தம் ஆனார். இத்திரைப்படத்தில் பாக்யராஜின் மகன் சாந்தனு பாக்யராஜ் உடன் கதாநாயகியாக நடித்தார். இத்திரைப்படம் சிறிது தாமதத்திற்குப் பின் திசம்பர் 2010 இல் திரைக்கு வந்தது. சராசரியான விமர்சனங்களைப் பெற்ற இத்திரைப்படம் வசூலில் மிகவும் பின்தங்கியே இருந்தது. 2010 ஆம் ஆண்டின் நடுவில் அவர் படித்துறை என்ற புதிய படமொன்றில் நடிக்க ஒப்பந்தமானார். இத்திரைப்படத்தில் புதியவர்கள் அறிமுகமாக படத்தை முன்னணி நடிகர் ஆர்யா தயாரித்தார். இப்படம் திரைக்கு வரவில்லை. இவருக்கு நிறைய வாய்ப்புகள் வந்த போதிலும், அவற்றை மறுத்து விட்டு தனது படிப்பைத் தொடர்ந்து முடிக்க கல்லூரிக்குச் சென்றார். தனது பட்டப்படிப்பை 2014 ஆம் ஆண்டில் முடித்தார்..

## மேற்கோள்கள்

பகுப்பு:1992 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:சென்னை நடிகைகள்
சத்திரசால்

**சத்திரசால் மகாராஜா** (**Maharaja Chhatrasal**) (4 மே 1649 – 20 திசம்பர் 1731), மத்திய இந்தியாவின் புந்தேல்கண்ட் பகுதியின் பன்னா இராச்சியத்தின், புந்தேல இராசபுத்திர குல மன்னர் ஆவார்.  

சத்திரசால், முகலாயப் பேரரசர் அவுரங்கசீப்பை எதிர்த்து நின்று, புந்தேல்கண்ட் பகுதியில், 1731ல் பன்னா இராச்சியத்தை நிறுவினார் 

அவுரங்கசீப்பின் படைகளிடமிருந்து பன்னா இராச்சியத்தை காக்க உதவிய மராத்தியப் பேரரசின் பிரதம அமைச்சர் பாஜிராவிற்கு, மன்னர் சத்திரசால், தனது பாரசீக இரண்டாம் மனைவி ருக்கானி பேகத்திற்கு பிறந்த மஸ்தானியை திருமணம் செய்து வைத்தார்.

## மரபுரிமைப் பேறுகள்
மன்னர் சத்திரசால் பெயரால் மத்தியப் பிரதேச மாநிலத்தின் சத்தர்பூர் நகரம் மற்றும் சத்தர்பூர் மாவட்டம் அழைக்கப்படுகிறது.

## மேற்கோள்கள்

## இதனையும் காண்க
* மஸ்தானி
* பன்னா இராச்சியம்

பகுப்பு:மத்தியப் பிரதேச வரலாறு
பகுப்பு:1649 பிறப்புகள்
பகுப்பு:1731 இறப்புகள்
பகுப்பு:இந்திய அரசர்கள்
பகுப்பு:மத்தியப் பிரதேச வரலாறு
*
ராக்கி பந்தன்

**ராக்கி பந்தன்** என்பது ஸ்டார் ஜல்சா தொலைக்காட்சியில் ஒளிபரப்பான ஒரு வங்காளி மொழித் தொலைக்காட்சித் தொடர் ஆகும். இந்த தொடர் நவம்பர் 28, 2016 முதல் பெப்ரவரி 3, 2019 வரை ஒளிபரப்பாகி 700 அத்தியாங்களுடன் நிறைவு பெற்றது. இந்த தொடர் அண்ணன் தங்கை பாசத்தை சொல்லும் ஒரு குடும்பக்கதையாகும்.

இந்த தொடர் தமிழ் மொழியில் 'மின்மினிப் பூக்கள்' என்ற பெயரில் மொழிமாற்றம் செய்யப்பட்டு விஜய் சூப்பர் தொலைக்காட்சியில் சில மாதங்கள் ஒளிபரப்பானது என்பது குறிப்பிடத்தக்கது..

## மேற்கோள்கள்

பகுப்பு:ஸ்டார் ஜல்சா தொலைக்காட்சி நிகழ்ச்சிகள்
பகுப்பு:விஜய் சூப்பர் தொலைக்காட்சி நிகழ்ச்சிகள்
பகுப்பு:வங்காளி மொழித் தொலைக்காட்சி நிகழ்ச்சிகள்
பகுப்பு:வங்காளி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2014 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2017 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
சீனு மோகன்

**சீனு மோகன்** (**Cheenu Mohan**) (17 மே 1956 – 27 டிசம்பர் 2018), தமிழ் மேடை நடிகர் மற்றும் திரைப்பட நடிகர் ஆவார். இவரது இயற்பெயர் மோகன் ஆகும்.  கிரேஸி கிரியேஷன்ஸ் நாடகக் குழுவில் இடம்பெற்றுவந்த மோகன், கிரேசி மோகனின் பல நாடகங்களில் **சீனு** என்கிற கதாபாத்திரத்தில் நடித்து  **சீனு மோகன்** ஆனார். சீனு மோகன் 3000க்கும் மேற்பட்ட மேடை நாடகங்களில் நடித்துள்ளதோடு, சில திரைப்படங்களிலும், தொலைக்காட்சித் தொடர்களிலும் நடித்துள்ளார்.
## தொழில்
சீனு மோகன் சிறிய பாத்திரங்களில் நடித்ததற்கு, 1980 ஆம் ஆண்டில் ஒரு நடிகராக தன்னுடைய பணியைத் தொடங்கினார் வருஷம் 16 (1989) மற்றும் மணிரத்னத்தின் அஞ்சலி (1990) மற்றும் தளபதி (1991). 2001 ஆம் ஆண்டில் தனது வேலையை விட்டு விலகிய பின்னர், சீனு மோகன் கிரேசி மோகன் மற்றும் மாது பாலாஜி இயக்கிய நாடகங்களில் முக்கியக் கதாபாத்திரத்தில் நடித்தார் . நாடகத்துறையில் அவரது ஈடுபாடும், தொலைக்காட்சி வேடங்களில் செல்ல அவர் தயங்குவதும், திரையுலகில் உள்ள பாத்திரங்கள் அவரைத் தவிர்த்துவிட்டன என்பதாகும்.

கார்த்திக் சுப்பராஜின் மல்டி ஸ்டாரர் இறைவி (2016) படத்தில் துணை வேடத்தில் நடித்து மீண்டும் வந்தார் . உடைந்துபோகும் குடும்பத்தை ஒன்றாக இணைக்க முயற்சிக்கும் பழம்பொருட்கள் வியாபாரி ஜான் என்ற பெயரில், சீனு மோகன் இந்த படத்தில் தனது பணிக்கு விமர்சன ரீதியான பாராட்டுகளைப் பெற்றார்.  ஒரு விமர்சகர் தனது நடிப்பை "மெலோடிராமாடிக் காட்சிகளில் அருமை" என்று அழைத்தார். அவர் பின்னர் மணிகண்டனின்  ஆண்டவன் கட்டளை (2016)இல் தேர்வு செய்யப்பட்டார் அடுத்து வெற்றி மாறனின் வட சென்னை (2017). இவ்விரு திரைப்படங்களில் அவரது நடிப்புக்கான பாராட்டைப் பெற்றார்.

## நடித்த சில திரைப்படங்கள்
* வருஷம் 16 (1989)
* அஞ்சலி (1990)
* தளபதி (1991)
* இறைவி  (2016)
* ஆண்டவன் கட்டளை (2016)
* வட சென்னை (2017)
* செக்கச்சிவந்த வானம் (2018)
* கோலமாவு கோகிலா (2018)

## நடித்த சில மேடை நாடகங்கள் மற்றும் தொலைக்காட்சித் தொடர்கள்
* *மர்மதேசம் இரகசியம்* 
* *மதில் மேல் மாது* 
* *மேரஜ் மேடு இன் சலூன்*
*  *மாது பிளஸ் 2*

## மறைவு
சீனு மோகன் மாரடைப்பால் 27 டிசம்பர் 2018 அன்று காலமானார்

## மேற்கோள்கள்

பகுப்பு:1956 பிறப்புகள்
பகுப்பு:2018 இறப்புகள்
பகுப்பு:இந்தியத் தமிழ் நாடக நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
திருமுல்லவாரம்

**திருமுல்லவாரம் **(Thirumullavaram) (തിരുമുല്ലവാരം**)** இந்தியாவின் தெற்குப் பகுதியில் உள்ள கேரள மாநிலத்தில் கொல்லம் நகர்புறத்தின் ஒரு பகுதியாகும். கொல்லம் நகரத்திலிருந்து 6&nbsp;கிலோமீட்டர் தொலைவில் இந்த இடம் அமைந்துள்ளது. இந்த இடம் நீந்துவதற்கு வசதியான, மிக அமைதியானதும், பாதுகாப்பானதுமான கடற்கரை ஆகும். டிஸ்கவரி தொலைக்காச்சி அலைவரிசை உலகின் மிகவும் அழகான 10 கடற்கரைகளில் ஒன்றாக திருமுல்லாவரம் கடற்கரையைத் தேர்ந்தெடுத்துள்ளது.

## சொற்பிறப்பியல்
முந்தைய காலத்தில் திருவாங்கூர் அரசரான திரு மார்த்தாண்ட வர்மர் என்பவரின் பாதுகாவலர்களாக இருந்த "திருமல்லன்மார்" என்பவர்களின் பெயரிலிருந்து இந்த இடத்தின் பெயரானது வந்தது. திருமுல்லவாரம் கடற்கரையின் அழகின் காரணமாக அரசர் தனது ஓய்வு நேரத்தை இந்த இடத்தில் கழிப்பார். மற்றுமொரு சொற்பிறப்பியல் வரலாறானது திரேதயுகத்தில் சீதாதேவியார் இராவணன் புஷ்பக விமானத்தில் தன்னைக் கடத்திச் செல்லும் போது, இராமர் வழியை அறியும் வண்ணம் தனது தலையில் சூடியிருந்த முல்லைப்பூவை எறிந்து சென்ற போது அது இந்த இடத்தில் விழுந்ததால் இப்பெயர் பெற்றது எனவும் கூறப்படுகிறது. 

## காண வேண்டிய இடங்கள்
திருமுல்லவாரத்தின் மிக முக்கியமான அடையாளமாக மகாவிஷ்ணுவின் ஆலயம் விளங்குகிறது. ஆலயத்தின் பின்புறத்தில் அரபிக் கடலில் இருந்து ஒரு சில அடிகள் தொலைவில் ஒரு குளம் உள்ளது. திருமுல்லவாரம் கடற்கரை அதன் ஆழமில்லா நீர்ப்பரப்பின் காரணமாக மூச்சு விடுவதற்கான வசதிகளுடன் நீரில் குதித்து விளையாடும் விளையாட்டுக்குப் பிரபலமாக உள்ளது. கார்கிடகா சடங்குகளுக்குரிய மலையாள ஆண்டின் கார்கிடா மாதத்தில் (சூலை–ஆகத்து மாதங்களில்) அமாவாசை அன்று திருமுல்லவாரம் கடற்கரையில் வழிபடுவதற்குரிய தங்கள் மூதாதையர்களின் நிறைவேறாத ஆசைகளை தீர்க்கும் விதமாக நேர்த்திக்கடன் செலுத்துவதற்காகக் கூடுகின்றனர்.'திருமுல்லவாரம் ஃபெடே' என்பது இங்கு நடைபெறும் மற்றொரு முக்கிய நிகழ்வாகும். இந்நிகழ்வு ஒவ்வொரு ஆண்டும் மார்ச் அல்லது ஏப்ரல் மாதத்தில் நடைபெறும் திருவோண மகோத்சவத்தில் 10-ஆம் நாள் கொண்டாட்டமாகும். பாரம்பரிய முறைப்படி கொடியேற்றும் நிகழ்வும் நடைபெறும். மகாவிஷ்ணு ஆலயத்திற்கு அருகாமையில் உள்ள கடற்கரை மிகவும் புகழ் பெற்றதாகும். இந்த ஆலயமானது பரசுராமரால் கடலிலிருந்து உயர்த்தி உருவாக்கப்பட்ட ஏழு ஆலயங்களுள் ஒன்று என நாட்டுப்புறக் கலை வடிவங்கள் தெரிவிக்கின்றன.

## மேற்கோள்கள்

பகுப்பு:கேரளம்
பகுப்பு:கேரள மாநிலத்திலுள்ள ஊர்களும் நகரங்களும்
எ லெட்டர் டு எ இந்து

** எ லெட்டர் டு எ ஹிந்து (ஒரு இந்துவுக்கு ஒரு கடிதம்) ** என்பது லியோ டால்ஸ்டாய் அவர்களால் தாரக் நாத் தாஸ் அவர்களுக்கு  14 டிசம்பர் 1908ல் எழுதப்பட்ட ஒரு கடிதம்.

தாரக் நாத் இந்திய விடுதலை போராட்டத்தில் உதவுமாறு  டால்ஸ்டாய்க்கு எழுதிய இரண்டு கடிதங்களுக்கு பதிலாக வந்தது தான் இந்த கடிதம். "பிரீ ஹிந்துஸ்தான் (Free Hindustan)" எனும் இந்திய பத்திரிகையில் இந்த கடிதம் வெளியிடப்பட்டது. இந்த கடிதத்தை படித்த காந்திஜி இதை தனது இந்தியன் ஒப்பீனியன் பத்திரிகையில் வெளியிட எண்ணினார். அதற்காக டால்ஸ்டாயிடம் அனுமதி கேட்டு ஒரு கடிதம் எழுதினார். 1909ல் தென் ஆப்பிரிக்காவில் இருந்த காந்தி இந்த கடிதத்தை ஆங்கிலத்தில் இருந்து குஜராத்தியில் மொழிப்பெயர்த்து இந்தியாவுக்கு அனுப்பி வைத்தார்.

இந்த கடிதத்தில் அன்பை அடிப்படையாகக்  கொண்டுதான் தான் இந்தியா விடுதலைக்காக ஆங்கிலேயர்களை எதிர்த்துப் போராடவேண்டும் என டால்ஸ்டாய் கூறுகிறார். பல மதங்களும்  அன்பை உணர்த்துபவை எனவே அஹிம்சை போராட்டங்கள் மூலமே வெற்றி பெற வேண்டும் என்கிறார். பிற்காலத்தில் அஹிம்சை அணுகுமுறையே 1947ல் இந்தியாவுக்கு விடுதலை பெற்றுத்தந்தது.

மேலும் இந்த கடிதத்தில் சுவாமி விவேகானந்தர் பற்றியும் எழுதியுள்ளார். இந்த கடிதம், டால்ஸ்டாயின் புத்தகம் (The Kingdom of God Is Within You) மற்றும் அவரின் வழிகாட்டுதலே காந்திஜி அஹிம்சை எனும் அணுகுமுறையை விடுதலைக்காக உருவாக்க உதவியது.

திருக்குறளைப் பற்றியும் இதில் டால்ஸ்டாய் கூறியுள்ளார். அதை 'ஹிந்து குறள்' என குறிப்பிட்டுள்ளார். இதுவே பின்னாளில் காந்தி திருக்குறளை சிறையில் இருக்கும் பொழுது படிக்க காரணம்.
## மேற்கோள்கள்

## வெளி இணைப்புகள்
* A Letter To A Hindu, by L. Tolstoy, with introduction by M. Gandhi
* A Letter To A Hindu by L. Tolstoy, with introduction by M. Gandhi

பகுப்பு:கடிதங்கள்